Predkladacia správa

Informácia z 88. zasadnutia Bezpečnostnej rady Slovenskej republiky zo dňa 24. februára 2016 bola vypracovaná v súlade s ustanovením § 4 ods. 1 písm. f) zákona č. 110/2004 Z. z. o fungovaní Bezpečnostnej rady Slovenskej republiky v čase mieru, podľa ktorého predseda Bezpečnostnej rady Slovenskej republiky informuje vládu Slovenskej republiky o priebehu zasadania Bezpečnostnej rady Slovenskej republiky a predkladá jej uznesenia prijaté Bezpečnostnou radou Slovenskej republiky.
Bezpečnostná rada Slovenskej republiky rokovala pod vedením jej predsedu pána Roberta Fica. Všetci členovia Bezpečnostnej rady Slovenskej republiky boli prítomní.     
K informácii zo zasadnutia Bezpečnostnej rady Slovenskej republiky sa prikladajú uznesenia prijaté Bezpečnostnou radou Slovenskej republiky (č. 479 až 484). Bezpečnostná rada SR odsúhlasila Štatút Situačného centra SR, ktorý bol prerokovaný v osobitnom režime podľa zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov a prijala uznesenie č. 485, ktoré je vyhradené. Materiál bol následne schválený vládou SR.
Predkladaný materiál nemá vplyv na rozpočet verejnej správy, na podnikateľské prostredie, na životné prostredie, na informatizáciu spoločnosti, ani žiadne sociálne vplyvy.
Vzhľadom na skutočnosť, že predkladaný materiál má informatívny charakter, nebolo k nemu vykonané medzirezortné pripomienkové konanie. 

